
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 624 

26 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Όροι και προϋποθέσεις τμηματικών καταβολών των 
επιχειρηματικών σχεδίων του άρθρου 23α του Π.Δ. 
456/95. Τροποποίηση των εγκριτικών αποφά¬ 
σεων . 1 

Παράταση χρόνου λειτουργίας νομοπαρασκευαστικής 

επιτροπής στο Υπουργείο Ανάπτυξης . 2 

Καθορισμός του τρόπου ανάληψης, διάθεσης και δια¬ 
χείρισης του Ειδικού Λογαριασμού που έχει συστα- 
θεί σύμφωνα με τις διατάξεις της παρ. 4 του άρθρου 
δωδέκατου του Ν. 2338/1995, καθώς και των δα¬ 
πανών που αφορούν στη μηχανογράφηση και υλικο- 
τεχνική υποδομή της Δ/νσεως Μητρώων και Τεχνι¬ 
κών Επαγγελμάτων της Γ.Γ.Δ.Ε. του ΥΠΕΧΩΔΕ .. 3 
Αναγνώριση Κυνηγετικού Συλλόγου Χαροκοπιού ως 
συνεργαζομένου μετά του Υπουργείου Γεωργίας . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 22075/2264 (1) 

Όροι και προϋποθέσεις τμηματικών καταβολών των επι¬ 
χειρηματικών σχεδίων του άρθρου 23α του Π.Δ. 456/ 
95. Τροποποίηση των εγκριτικών αποφάσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 23α, παρ. 8 και 9 του Π.Δ. 
456/95 (ΦΕΚ Α’ 269) «περί κωδικοποιήσεως σε ενιαίο 
κείμενο διατάξεων που αφορούν στην παροχή επενδυτι¬ 
κών κινήτρων». 

2. Τις διατάξεις της με αρ. 289/14.2.96 (ΦΕΚ Β' 92) 
απόφασης του Πρωθυπουργού και της Υπουργού Ανάπτυ¬ 
ξης, όπως τροποποιήθηκε με την με αρ. 674/27.2.96 
(ΦΕΚ Β' 118) «Ανάθεση αρμοδιοτήτων στους Υφυπουρ¬ 
γούς Ανάπτυξης Φοίβο Ιωαννίδη και Μιχάλη Χρυσο- 
χοΐδη». 

3. Τις διατάξεις της με αρ. 297/24.1.96 (ΦΕΚ Β 55) 
απόφασης του Πρωθυπουργού και του Υπουργού Εθνικής 
Οικονομίας «περί καθορισμού αρμοδιοτήτων των Υφυ¬ 
πουργών Εθνικής Οικονομίας». 


4. Ότι με την απόφαση αυτή δεν επέρχεται επιβάρυνση 
στον τακτικό προϋπολογισμό, αποφασίζουμε: 

Άρθρο 1 

Οι τμηματικές καταβολές της επιχορήγησης των εγκε¬ 
κριμένων επιχειρηματικών σχεδίων του άρθρου 23α του 
Π.Δ. 456/95, γίνονται σύμφωνα με τους όρους και τις 
προϋποθέσεις που κατωτέρω ορίζονται. 

Άρθρο 2 

Παρεκκλίσεις ως προς τις ετήσιες δαπάνες 

1. Το 80% του ποσού της επιχορήγησης για την υλοποί¬ 
ηση του επιχειρηματικού σχεδίου, καταβάλλεται σε ετή¬ 
σιες δόσεις βάσει του χρηματοδοτικού πίνακα που περι¬ 
λαμβάνεται στην εγκριτική απόφαση και αφού το αρμόδιο 
όργανο ελέγχου του άρθρου 23α, παρ. 7, πιστοποιήσει ότι 
η επιχείρηση συμμορφώθηκε με τους όρους και τις προϋ¬ 
ποθέσεις της εγκριτικής απόφασης, λαμβανομένων υπ’ 
όψιν και των επομένων ρυθμίσεων. 

2. Μετά από γνώμη της Γνωμοδοτικής Επιτροπής της 
παρ. 6 του άρθρου 23α και απόφαση της Υπουργού Ανά¬ 
πτυξης, είναι δυνατόν να επιτραπεί η καταβολή της δόσης, 
ακόμη και αν πραγματοποιήθηκαν ετήσιες δαπάνες μέχρι 
25% μικρότερες από εκείνες που αναφέρονται στο χρη¬ 
ματοδοτικό πίνακα, υπό τον όρο ότι οι προβλεπόμενες 
από τον χρηματοδοτικό πίνακα και μη πραγματοποιηθεί- 
σες δαπάνες θα μεταφέρονται ανά κατηγορία ως υποχρέ¬ 
ωση στα επόμενα έτη. Ως προς τη σύνθεση των ετησίων 
δαπανών που πραγματοποιήθηκαν ανά κατηγορία επιχο- 
ρηγουμένων δαπανών (επενδύσεις και συναφείς δαπά¬ 
νες, οργάνωση, προώθηση πωλήσεων, μισθοδοσία και κα¬ 
τάρτιση) είναι δυνατόν να γίνει δεκτή απόκλιση μεγαλύ¬ 
τερη και του 25% σε σχέση με τις προβλέψεις του χρημα¬ 
τοδοτικού πίνακα για κάθε κατηγορία, υπό τον όρο η συνο¬ 
λική απόκλιση να μην υπερβαίνει το 25% των δαπανών 
που προβλέπονται στο χρηματοδοτικό πίνακα. 

Μετά από γνώμη της Γνωμοδοτικής Επιτροπής και από¬ 
φαση της Υπουργού Ανάπτυξης, είναι δυνατόν να επιτρα- 
πεί απόκλιση μεγαλύτερη του ποσοστού του προηγουμέ¬ 
νου εδαφίου, εφόσον αυτή οφείλεται κυρίως σε μια κατη¬ 
γορία επιχορηγούμενης δαπάνης. Στην περίπτωση αυτή οι 
μη πραγματοποιηθείσες δαπάνες μεταφέρονται ως υπο¬ 
χρέωση στο επόμενο έτος, η δε τμηματική επιχορήγηση 
καταβάλλεται το επόμενο έ£ος και εφόσον η επιχείρηση 

πραγματοποίησε τις δαπάνες ανά κατηγορία και για το 
έτος αυτό. 

3. Σε περίπτωση που πραγματοποιήθηκαν ετήσιες δα¬ 
πάνες μεγαλύτερες από εκείνες που αναφέρονται στο 
χρηματοδοτικό πίνακα, η διαφορά μεταφέρεται ανά κατη¬ 
γορία στο επόμενο έτος και μέχρι ποσοστού 25%, πλην 
της διαφοράς για την κατηγορία των επενδύσεων και συ¬ 
ναφών δαπανών η οποία μεταφέρεται ανεξαρτήτως ποσο¬ 
στού στο επόμενο ή και οτα επόμενα έτη. 

Άρθρο 3 

Παρεκκλίσεις ως προς τους ετήσιους στόχους. 

Ανωτέρα βία 

1. Μετά από γνώμη της Γνωμοδοτικής Επιτροπής και 
απόφαση της Υπουργού Ανάπτυξης είναι δυνατόν να επι- 
τραπεί η καταβολή της δόσης ακόμη και αν παρουσιάζεται 
συνολικά κατά μέσον όρο αρνητική απόκλιση μέχρι 25% 
επί των τεθέντων ετησίων στόχων. 

Ως προς τους επιμέρους στόχους είναι δυνατόν να γίνει 
δεκτή αρνητική απόκλιση μεγαλύτερη του 25%, υπό τόν 
όρο η κατά μέσον όρο συνολική αρνητική απόκλιση όλων 
των στόχων, να μην υπερβαίνει το ποσοστό του προηγου¬ 
μένου εδαφίου. 

2. Μετά από γνώμη της Γνωμοδοτικής Επιτροπής και 
απόφαση της Υπουργού Ανάπτυξης είναι δυνατόν να επι- 
τραπεί απόκλιση επί των τεθέντων ετησίων στόχων μεγα¬ 
λύτερη του ποσοστού της προηγουμένης παραγράφου, 
εφόσον οι αποκλίσεις ως προς αυτούς οφείλονται σε απο¬ 
δεδειγμένη ανωτέρα βία, σε καμμία δε περίπτωση σε επι¬ 
χειρηματικό κίνδυνο. Στην περίπτωση αυτή η τμηματική 
επιχορήγηση καταβάλλεται εφόσον η επιχείρηση επέτυχε 
τους στόχους του επομένου έτους. Η παρέκλιση δεν 
αφορά τις ετήσιες επιχορηγούμενες δαπάνες οι οποίες 
πρέπει να πραγματοποιούνται ανά έτος, με την επιφύλαξη 
της παρ. 2 του προηγουμένου άρθρου. 

Άρθρο 4 

Καταβολή τελικής δόσης 

Το υπόλοιπο 20% της επιχορήγησης καταβάλλεται, 
αφού εκδοθεί η απόφαση ολοκλήρωσης του επιχειρηματι¬ 
κού σχεδίου, σύμφωνα με τους όρους και τις προϋποθέ¬ 
σεις της εγκριτικής απόφασης και ιδίως αφού ελεγχθεί, 
ότι τηρήθηκαν τα μέγιστα ποοοστά συμμετοχής κάθε κα¬ 
τηγορίας επιχορηγούμενης δαπάνης, στο σύνολο των επι¬ 
χορηγούμενων δαπανών του επιχειρηματικού σχεδίου. 


Άρθρο 5 

Παρεκκλίσεις ως προς τους στόχους του πρώτου έτους 
υλοποίησης του επιχειρηματικού σχεδίου 

Κατ’ εξαίρεση του άρθρου 3, για την καταβολή της πρώ¬ 
της δόσης της επιχορήγησης, που αφορά το πρώτο έτος 
υλοποίησης του επιχειρηματικού σχεδίου, είναι δυνατή η 
καταβολή της δόσης μετά από γνώμη της Γνωμοδοτικής 
Επιτροπής και απόφασης της Υπουργού Ανάπτυξης 
ακόμη και αν παρουσιάζεται συνολική αρνητική απόκλιση 


επί των τεθέντων στόχων για το έτος αυτό, μεγαλύτερη 
του ποσοστού της παρ. 1 του άρθρου 3 της παρούσης. 

Άρθρο 6 

Γνωμοδοτήσεις της Γνωμοδοτικής Επιτροπής 

Όπου στις διατάξεις της παρούσας απόφασης προβλέ- 
πεται γνωμοδότηση της Γνωμοδοτικής Επιτροπής της 
παρ. 6 του άρθρου 23α, αυτή εκδίδεται μετά από διαπί¬ 
στωση, ότι ο επιτρεπόμενες παρεκλίσεις των άρθρων 2,3, 
5 και 8 της παρούσας, δεν αλλοιώνουν το συνολικό ολο¬ 
κληρωμένο χαρακτήρα του επιχειρηματικού σχεδίου στη 
συγκεκριμένη περίπτωση. 

Άρθρο 7 

Αναστολή επιχορήγησης 

Σε περίπτωση που η επιχείρηση δεν συμμορφώθηκε με 
τους όρους και τις προϋποθέσεις της εγκριτικής απόφα¬ 
σης, δεν υλοποίησε τα ετήσια σχέδια ανά τομέα και δεν 
επέτυχε τους ετήσιους στόχους, εφόσον η καταβολή της 
δόσης δεν επετράπη με απόφαση της Υπουργού Ανάπτυ¬ 
ξης, κατά τα οριζόμενα στα άρθρα 2, 3 και 5 της παρού¬ 
σας, η καταβολή της επιχορήγησης αναστέλλεται και 
εφαρμόζεται αναλογικά το τέταρτο εδάφιο της παρ. 5 του 
άρθρου 6 του Π.Δ. 456/95. 

Άρθρο 8 

Τροποποίηση της εγκριτικής απόφασης 

Μετά από γνώμη της Γ νωμοδοτικής Επιτροπής και από¬ 
φαση των Υπουργών Εθνικής Οικονομίας και Ανάπτυξης, 
είναι δυνατή η τροποποίηση της εγκριτικής απόφασης 
κατ’ αναλογική εφαρμογή της παρ. 10 του άρθρου 6 του 
Π.Δ. 456/95, μετά από αίτηση του επενδυτή και προκει- 
μένου να αναμορφωθούν οι ετήσιες δαπάνες του επιχει¬ 
ρηματικού σχεδίου μέχρι 25%. 

Για τον καθορισμό του ποσού της αναμόρφωσης των 
ετησίων δαπανών, λαμβάνονται υπόψη οι ανατιμήσεις και 
διαφοροποιήσεις που τυχόν προέκυψαν στα επιμέρους 
στοιχεία κόστους της υλοποίησης του επιχειρηματικού 
σχεδίου. 

Με την ίδια διαδικασία είναι δυνατή η τροποποίηση της 
εγκριτικής απόφασης προκειμένου να ανακατανεμηθούν 
οι προβλεπόμενοι ετήσιοι στόχοι και δαπάνες, υπό τον όρο 
ότι δεν μεταβάλλονται οι συνολικοί στόχοι και δαπάνες της 
αρχικής εγκριτικής απόφασης. 

Άρθρο 9 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Από την έναρξη ισχύος της παρούσας η Κ.Υ.Α. με 
αριθμό 1379/30.12.94 (ΦΕΚ Β’ 17/ΤΒ/16.1.95) καταρ- 
γείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1996 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΧΡ. ΠΑΧΤΑΣ ΦΟΙΒΟΣ ΙΩΑΝΝΙΔΗΣ 

Αριθ. 22072 (2) 

Παράταση χρόνου λειτουργίας νομοπαρασκευαστικής 
επιτροπής στο Υπουργείο Ανάπτυξης. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ Α' 137). 

2. Τις διατάξεις του Π.Δ. 229/86 «Σύσταση και οργά¬ 
νωση της Γενικής Γραμματείας Βιομηχανίας» (ΦΕΚ 96/Α/ 
86), του Π.Δ. 396 «Οργανισμός της Γενικής Γ ραμματείας 
Βιομηχανίας» (ΦΕΚ 172/Α/89) και του Π.Δ. 27/1996 
«Συγχώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης» (ΦΕΚ 19/Α/96). 

3. Τις διατάξεις του Ν.2367/95 «Νέοι χρηματοπιστωτι¬ 
κοί θεσμοί και άλλες διατάξεις» (ΦΕΚ Α' 261). 

4. Τις διατάξεις του α.7 παρ. 5 του Ν. 2244/1994 «Ρύθ¬ 
μιση θεμάτων ηλεκτροπαραγωγής από ανανεώσιμες πη¬ 
γές ενέργειας, από συμβατικά καύσιμα και άλλες διατά¬ 
ξεις» (ΦΕΚ Α' 168). 

5. Τη 1833/2/29.7.94 απόφαση της Ευρωπαϊκής Ένω¬ 
σης (Ε.Ε.), με την οποία εγκρίνεται το Επιχειρησιακό Πρό¬ 
γραμμα Βιομηχανίας (Ε.Π.Β.). 

6. Τη δράση 4.1.1 του υποπρογράμματος 4 του ΕΠΒ. 

7. Την 289/14.2.96 κοινή απόφαση του Πρωθυπουργού 
και της Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Φοίβο Ιωαννίδη και Μι- 
χάλη Χρυσοχοΐδη» (ΦΕΚ 92/Β/96). 

8. Την ανάγκη παράτασης του χρόνου λειτουργίας της 
Επιτροπής που συστάθηκε με την 246/1.4.1996 (ΦΕΚ 
230 Β' 9.4.96) απόφασή μας και τροποποιήθηκε με τις 
10745/7.5.96 (ΦΕΚ 329/Β/13.5.95) και όμοιες αποφά¬ 
σεις, για τη σύνταξη υπουργικών αποφάσεων για σύσταση 
Ταμείου Αντεγγύησης, σχέση του με τις Εταιρείες Αμοι¬ 
βαίων Εγγυήσεων, ρυθμίσεις λεπτομερειών εφαρμογής 
των διατάξεων του Ν. 2367/95 που αφορούν της ΕΑΕ 
κ.λπ., προκειμένου να καταστεί δυνατή η περάτωση του 
έργου της. 

9. Το γεγονός ότι με νεώτερη απόφασή μας θα καθορι¬ 
στεί η αποζημίωση των μελών της επιτροπής, αποφασί¬ 
ζουμε: 

Άρθρο 1 

Παρατείνουμε το χρόνο λειτουργίας της νομοπαρα¬ 
σκευαστικής επιτροπής που συστάθηκε με την 246/1996 
απόφασή μας και τροποποιήθηκε με τις 10745/7.5.95 
(ΦΕΚ 329/Β/13.5.96) και 16032/12.6.96 όμοιες αποφά¬ 
σεις μέχρι 15.9.96. 

Άρθρο 2 

Η παρούσα να δημοσιευθεί στην Εφημερίδα της Κυβερ- 
νήσεως. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 25 Ιουλίου 1996 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 


Αριθ. Δ15/οικ/11786 (3) 

Καθορισμός του τρόπου ανάληψης, διάθεσης και διαχείρι¬ 
σης του Ειδικού Λογαριασμού που έχει συσταθεί σύμ¬ 
φωνα με τις διατάξεις της παρ. 4 του άρθρου δωδέκα¬ 
του του Ν. 2338/1995, καθώς και των δαπανών που 
αφορούν στη μηχανογράφηση και υλικοτεχνική υπο¬ 
δομή της Δ/νοεως Μητρώων και Τεχνικών Επαγγελμά¬ 
των της Γ.Γ.Δ.Ε. του ΥΠΕΧΩΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1418/1984 «Δημόσια έργα και 
ρυθμίσεις συναφών θεμάτων» όπως τροποποιήθηκε με 
τον Ν. 2229/1994. 

2. Τις διατάξεις της παρ. 4 του άρθρου Δωδέκατου του 
Ν. 2338/95 «Κύρωση σύμβασης ανάπτυξης του νέου διε¬ 
θνούς αεροδρομίου της Αθήνας στα Σπάτα, ίδρυση της 
εταιρείας Διεθνής Αερολιμένας Αθηνών ΑΕ» έγκριση πε¬ 
ριβαλλοντικών όρων και άλλες διατάξεις. 

3. Την αριθ. Δ15/οικ/17467/15.11.95 απόφαση Υφυ¬ 
πουργού ΠΕΧΩΔΕ «Επιβολή εισφοράς των ενδιαφερομέ¬ 
νων για εγγραφή, κατάταξη και αναθεώρηση εγγραφής 
στα Μητρώα ΜΕΚ, ΜΕΕΠ και Μελετητών (ΦΕΚ 956/τ.Β'/ 
20.11.1995). 

4. Την αριθ. Δ15/οικ/19169/27.12.1995 απόφαση κα- 
τακύρωσης στην Αγροτική Τράπεζα της Ελλάδος ΑΕ του 
διαγωνισμού που έγινε στις 24.11.1995 και τους όρους 
της σχετικής σύμβασης συνεργασίας, με ημερομηνία 
5.2.1996. 

5. Τις διατάξεις του Π.Δ. 69/8.2.1989 (ΦΕΚ 28/ 
16.2.1989/τ.Α') «Οργανισμός Γενικής Γραμματείας Δη¬ 
μοσίων Έργων» όπως τροποποιήθηκε με το Π.Δ. 167/ 
5.5.1992 (ΦΕΚ 78/15.5.92/τ. Α'). 

6. Τις διατάξεις του Ν. 2362/1995 «Περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις», αποφασίζουμε: 

Καθορίζουμε την κίνηση του Ειδικού Λογαριασμού με 
τίτλο «Ειδικός Λογαριασμός για τη Διεύθυνση Μητρώων 
και Τεχνικών Επαγγελμάτων της Γ.Γ.Δ.Ε. του ΥΠΕΧΩΔΕ» 
που έχε συσταθεί σύμφωνα με τις διατάξεις της παρ. 4 του 
άρθρου δωδέκατου του Ν. 2338/1995 για τη μηχανογρά¬ 
φηση, υλικοτεχνική υποδομή της Δ/νσης Μητρώων και 
Τεχνικών Επαγγελμάτων (Δ15) και την αποζημίωση των 
μελών των Επιτροπών τήρησης Μητρώων ΜΕΕΠ, ΜΕΚ και 
ΓΕΜ και του προσωπικού της πιο πάνω Διεύθυνσης, ως 
εξής: 

1. θα πιστώνεται εκάστοτε με ποσά από τις εισφορές 
των ενδιαφερομένων για κάθε εγγραφή, κατάταξη και 
αναθεώρηση εγγραφής στα Μητρώα ΜΕΕΠ, ΜΕΚ και Με¬ 
λετών. 

2. Με απόφαση του Υπουργού ΠΕΧΩΔΕ θα εγκρίνεται 
το ποσόν που θα διατίθεται για την κάλυψη των δαπανών 
πληρωμής της πρόσθετης μηνιαίας αποζημίωσης του προ¬ 
έδρου, των Μελών, του Εισηγητού και του Γραμματέα των 
Επιτροπών ΜΕΕΠ, ΜΕΚ και ΓΕΜ και των υπαλλήλων που 
θα ασχοληθούν με την υποβοήθηση του έργου των επι¬ 
τροπών, καθώς και για την υλικοτεχνική στήριξη της Δ/ 
νσεως Μητρώων και Τεχνικών Επαγγελμάτων (Δ15). 

3. Έγκριση πίστωσης επί μέρους δαπανών θα γίνεται 
από τον Προϊστάμενο της Δ/νσεως Μητρώων και Τεχνικών 
Επαγγελμάτων (Δ15). 

4. Οι πληρωμές των ποσών οτους δικαιούχους θα γίνο¬ 
νται: α) από τον Υπόλογο - Διαχειριστή με επιταγές σε βά¬ 
ρος του ειδικού λογαριασμού, που τηρείται στην Αγροτική 
Τράπεζα της Ελλάδος, βάσει των νομίμων δικαιολογητι- 
κών και β) Με πίστωση ΟΝ-ϋΝΕ λογαριασμών Ταμιευτη¬ 
ρίου ή τρεχούμενων που θα ανοίξουν οι δικαιούχοι για το 
σκοπό αυτό στην Α.Τ.Ε. 

Ο Προϊστάμενος της Δ/νσεως Μητρώων και Τεχνικών 
Επαγγελμάτων θα υπογράφει κατάσταση με τα εκάστοτε 
στοιχεία (ποσά - προβλεπόμενες, ονόματα) πίστωσης των 
λογαριασμών των δικαιούχων, η οποία θα παραδίδεται στη 
Δ/νση Μηχ/σης της ΑΤΕ μαζί με την μαγνητική ταινία ή δι¬ 
σκέτα με το περιεχόμενο αυτό. 

5. Στο τέλος κάθε έτους ο Υπόλογος - Διαχειριστής θα 
συντάσσει απολογισμό της διαχείρησής του και θα υπο¬ 
βάλλει μαζί με τα σχετικά δικαιολογητικά στο Ελεγκτικό 
Συνέδριο για το καταστατικό έλεγχο. 

Αντίγραφο της κίνησης του ανωτέρω λογαριασμού, η 
Αγροτική Τράπεζα θα στέλνει στη γενική Γραμματεία Δη¬ 
μοσίων Έργων του ΥΠΕΧΩΔΕ (Δ/νση Μητρώων και Τεχνι¬ 
κών Επαγγελμάτων Δ15, Ιπποκράτους 169-198, Τ.Κ. 114 
71). 

Τα οριζόμενα από την απόφαση αυτή δεν επιβαρύνουν 
τον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1996 

Ο ΥΠΟΥΡΓΟΣ 

ΚΩΝΣΤ. ΛΑΛΙΩΤΗΣ 
-♦- 

Αριθ. 1984 

Αναγνώριση Κυνηγετικού Συλλόγου Χαροκοπιού ως συ- 
νεργαζομένου μετά του Υπουργείου Γεωργίας. 

Ο ΑΝΑΠΛ. ΠΕΡ/ΚΟΥ Δ/ΝΤΗ Ν. ΜΕΣΣΗΝΙΑΣ 

Έχοντας υπόψη: 

1. Τις περί Διοικητικής Αποκεντρώσεως διατάξεις. 

2. Τις διατάξεις του άρθρου 266 του Ν.Δ. 86/69 «Περί 
Δασικού Κώδικος» όπως και κατά το μέρος που αντικατα- 
στάθηκαν με το άρθρο 11 του Ν. 177/75 «περί αντικατα- 
στάσεως και συμπληρώσεως διατάξεων τινων του Ν.Δ. 
86/69 «περί Δασικού Κώδικος». 

3. Τις διατάξεις του άρθρου 1 του Π.Δ. 94/93 «Καθορι¬ 
σμού αρμοδιοτήτων που διατηρούνται από τον Υπουργό 
και τις περιφερειακές αρχές ή όργανα διανομαρχιακού 
επιπέδου του Υπουργείου Γεωργίας (ΦΕΚ 40τ.Α'/93). 

4. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης κ.λπ.». 

5. Τις διατάξεις των άρθρων 4 παρ. 2 εδάφιο β', 6 και 6 
παρ 7 του Ν. 2240/94 «Συμπλήρωση διατάξεων για τη 


Νομαρχιακή Αυτοδιοίκηση και άλλες διατάξεις» και 19 
παρ. 5α του Ν. 2344/95 «Οργάνωση πολιτικής προστα¬ 
σίας και άλλες διατάξεις». 

6. Τις διατάξεις του άρθρου 14 Ν. 2399/96 (ΦΕΚ 90Α7 
27.5.96). 

7. Την αριθ. 25234/1637/7.4.76 απόφαση του Υπουρ¬ 
γείου Γεωργίας «περί εγκρίσεως καταστατικών Κυνηγετι¬ 
κών Συλλόγων κ.λ.π.». 

8. Την αριθ. 60539/863/21.2.95 εγκύκλιο δ/γή του 
Υπουργείου Γεωργίας «Διαδικασίες — ενέργειες αναγνώ¬ 
ρισης νέων Κυνηγετικών Συλλόγων ως συνεργαζομένων 
μετά του ΥΠ.ΓΕ.». 

9. Την αριθ 5470/13.12.95 αναφορά του Δασαρχείου 
Καλαμάτας με την οποία προτείνεται η ίδρυση Κυνηγετι¬ 
κού Συλλόγου με έδρα το Χαρακοπιό. 

10. Την αριθ. 3463/π.ε'/29.1.96 δική μας προέγκριση 
ιδρύσεως - αναγνώρισης Κυνηγετικού Συλλόγου με έδρα 
το χωριό Χαρακοπιό. 

11. Την αριθ. 2398/9.7.96 αναφορά του Δασαρχείου 
Καλαμάτας με την οποία υποβάλλει το από 24.3.96 κατα¬ 
στατικό, προεγκεκρΤμένο από την υπηρεσία μας, σωμα¬ 
τείου που αναγνωρίσθηκε με την αριθ. 98/1996 απόφαση 
του Μονομελούς Πρωτοδικείου Καλαμάτας με έδρα το 
Χαρακοπιό Μεσσηνίας με την επωνυμία «ΩΡΙΩΝ Κυνηγε¬ 
τικός Σύλλογος Χαροκοπιού» που κατατέθηκε με την από 
19.6.96 αίτηση του εκπροσώπου του Κ.Σ. Κωνσταντίνου 
Βασιλόπουλου και εισηγείται την αναγνώριση του ως άνω 
Κυνηγετικού Συλλόγου ως συνεργαζομένου μετά του 
Υπουργείου Γεωργίας, αποφασίζουμε: 

Αναγνωρίζουμε ως συνεργαζόμενο με το Υπουργείο Γε¬ 
ωργίας τον Κυνηγετικό Σύλλογο «ΩΡΙΩΝ» Χαροκοπιού με 
έδρα το Χαρακοπιό και περιφέρεια την περιφέρεια τω Κοι¬ 
νοτήτων Χαροκοπιού, Κορώνης, Βασιλιτσίου, Χρυσοκελ- 
λαριάς, Υάμειας, Φαλάνθης, Κόμπων, Βουναρίων, Νέας 
Κορώνης, Λογγάς, Ανδριανής, Χράνων, Αχλαδοχωρίου, 
Μαθίας, Κόκκινου και Λύκισσας περιφέρειας του Δασονο¬ 
μείου Μεσσήνης του Δασαρχείου Καλαμάτας. 

Η ισχύς της απόφασής μας αυτής αρχίζει από της δημο- 
σιεύσεώς της στην Εφημερίδα της Κυβερνήσεως τροπο¬ 
ποιούμενης της αριθ. 207892/6034/4.1.77 (ΦΕΚ 15 τ. 
Β717.1.77) αποφάσεως του Υπουργείου Γεωργίας ως 
προς το μέρος της περιφέρειας του Κυνηγετικού Συλλό¬ 
γου Μεσσήνης που μεταφέρεται και υπάγεται στη περιφέ¬ 
ρεια του Κυνηγετικού Συλλόγου Χαροκοπιού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 24 Ιουλίου 1996 

Ο Αναπλ. Περιφ. Διευθυντής 
ΜΙΧΑΛΗΣ ΚΑΤΣΙΚΕΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




